*A zsidók ekkor zúgolódni kezdtek ellene, mert ezt mondta: „Én vagyok az a kenyér, amely a mennyből szállott le”* (Jn 6,41)

Újabb zúgolódás. Jézus életét gyakran kísérik ilyen jelenetek. Pedig nem a botránkoztatás a cél. Jézus újból és újból szellemi törvényszerűségeket oszt meg hallgatóival. Ez a puszta értelem számára nehezen érthető vagy akár képtelenség is. Amikor Jézus egy kijelentését puszta értelemmel akarom megérteni, gondban vagyok.

De Jézus szavai életet hordoznak. Ez az élet hittel és csak hittel megfogható. Csak ez a megoldás arra, hogy életté váljanak Jézus szavai. Hittel! Hit nélkül lehetetlen Isten elé járulni vagy Istent keresni. Isten hittel elérhető! Mindenki számára! *Vadon Gyula*